สสส. เร่งผลักดันกฎหมายกำกับดูแลจัดการอากาศสะอาดเพื่อสุขภาพแบบบูรณาการ
นายชาติวุฒิ วังวล ผู้อำนวยการสำนักสนับสนุนการควบคุมปัจจัยเสี่ยงทางสุขภาพ หรือ สสส. กล่าวว่า ปัญหาฝุ่นละอองขนาดเล็ก หรือ PM 2.5  ที่ปัจจุบันมีการกระจายตัวไปในชุมชนต่างๆ อย่างรวดเร็ว โดยเฉพาะในพื้นที่กรุงเทพฯ ที่มีการเผาไหม้จากเครื่องยนต์และพื้นที่ภาคเหนือที่เกิดจากการเผาไหม้วัชพืชมากถึง 17 จังหวัด ส่งผลกระทบต่อปัญหาสุขภาพของคนไทย เห็นได้จากตัวเลขผู้ป่วยที่ระบบทางเดินหายใจ มะเร็งปอดและโรคปอดอุดกั้นที่มีผู้ป่วยเพิ่มมากขึ้น แม้ที่ผ่านมาหลายหน่วยงานที่เกี่ยวข้อง ได้บูรณาการการแก้ไขปัญหาร่วมกัน ควบคู่กับการรณรงค์ควบคุมมลพิษแก้ไขปัญหาดังกล่าวให้หมดไป ทั้งการควบคุมการเผาไหม้ให้ลดลง ปรับคุณภาพน้ำมันเชื้อเพลิง แม้ประเทศไทยจะมีกฎหมายควบคุมคุณภาพสิ่งแวดล้อมอยู่แล้วก็ตาม เช่น พ.ร.บ.ส่งเสริมและรักษาคุณภาพสิ่งแวดล้อมแห่งชาติ พ.ศ. 2535 แต่ยังไม่เพียงพอและครอบคลุมกับสถานการณ์ปัจจุบัน ที่ยังไม่สามารถบริหารจัดการอากาศที่ปลอดภัยได้ สสส. จึงเร่งผลักดัน พ.ร.บ.กำกับดูแลจัดการอากาศสะอาดเพื่อสุขภาพแบบบูรณาการ เข้าสู่กระบวนการพิจารณาต่อสภาผู้แทนราษฎร เพื่อจะทำให้คนไทยมีอากาสสะอาด ทั้งนี้หลายประเทศใช้กลไกทางกฎหมายเป็นเครื่องมือในการแก้ไขการจัดการปัญหา การป้องกันการเกิดมลพิษ สอดคล้องกับการแนวคิดขององค์การอนามัยโลก ที่ว่าการขับเคลื่อนคุณภาพอากาศผ่านมิติทางกฎหมายเป็นเรื่องที่ต้องให้ความสำคัญ เพราะจะมีแนวทางที่ชัดเจนในการขับเคลื่อนคุณภาพสิ่งแวดล้อมโดยประชาชนมีส่วนร่วม